

Οί 9 ί(Λΐ 5 ^ 9 ηεοΙ 6γ I 
ΤΗθοϋοΓοε Μουιηαρι 
ΡβΙβ: 2007.02.ΜΗ4:01:27 
ΕΕΤ 

Ρθ35θπ: δίβΠθα ΡϋΡ 
(θΓπΙυθόόβοΙ) | 
ΐοθ3ίίοπ: Αϋτβ|5, ΕΙΙίγιϊΚο 
Τ γρ09Γ3ίί0 


6229 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 679 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 325 τ.μ. 
στο Δ.Δ. Ταγαράδων Δήμου Θέρμης του Νομού 

Θεσ/νίκης. 1 

Τροποποίηση ρυμοτομικού σχεδίου πόλεως Καρ¬ 
δίτσας στο Ο.Τ. 261 Α -261γ-261δ στην οδό Αμε¬ 
ρικής. 2 

Τροποποίηση ρυμοτομικού σχεδίου στο Ο.Τ. 157 Δή¬ 
μου Σαλαμίνας. 3 

Χαρακτηρισμός δρόμου Νενήτων-Γριδιών του Δήμου 
Ιωνίας, σαν μοναδικού δημοτικού. 4 


ΑΠΟΦΑΣΕΙ Σ 

Αριθμ. Δ.Δ. 2103 (1) 


Κήρυξη ως αναδασωτέας έκτασης εμβαδού 325 τ.μ. 
στο Δ.Δ. Ταγαράδων Δήμου Θέρμης του Νομού Θεσ/ 
νίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του άρθρου 117 παρ. 3 του Συντάγματος της Ελ¬ 
λάδας, 

β) Του ν. 3200/1955 περί διοικητικής αποκέντρωσης 
όπως αυτές τροποποιήθηκαν μεταγενέστερα. 

γ) Του ν. 2503/1997 Διοίκηση, οργάνωση, στελέχωση 
της Περιφέρειας κλπ. 

δ) Του ν. 998/1979 Περί προστασίας των Δασών και 
των Δασικών εν γένει εκτάσεων της Χώρας και ειδικό¬ 
τερα: δα) Του άρθ. 41 παρ. 1 δβ) Του άρθ. 38 παρ. 1. 

2. Τις εξής διαταγές του Υπουργείου Γεωργίας: 

α) 160417/1180/9.7.1980. 

β) Την υπ’ αριθμ. 182447/3049/24.9.1980. 

3. Το γεγονός ότι δεν έχει εκδοθεί έγκριση για την 

εκχέρσωση της υπόψη έκτασης με την διαδικασία του 
άρθ. 13 του ν. 1734/1987. 

4. Την υπ’ αριθμ. 5631/26.7.2000 (ορθή επανάληψη 
11.8.2000) απόφαση Γεν. Γραμματέα Περιφέρειας Κε- 
ντρ. Μακεδονίας «Ορισμός εισηγητών και μεταβίβασης 
εξουσίας υπογραφής εγγράφων και άλλων πράξεων 
στον Γ ενικό Δ/ντή στους προϊσταμένους Διευθύνσεων 
και Προϊσταμένους Τμημάτων και Γραφείων των Υπη¬ 
ρεσιών της Περιφέρειας. 

5. Την υπ’ αριθμ. 3665/22.6.2006 πρόταση του αρμό¬ 
διου Δασαρχείου Θεσ/νίκης σχετικά με την κήρυξη ως 
αναδασωτέας της αναφερόμενης οτο θέμα έκτασης, 
αποφασίζουμε: 

Κηρύσσουμε ως αναδασωτέα, δημόσια εποικιοτική δα¬ 
σική έκταση εμβαδού 325 τ.μ. (τριακοσίων είκοσι πέντε 
τ.μ.). Η έκταση αυτή, που αποτελεί τμήμα του υπ’ αριθμ. 
865 τεμαχίου, Περιφέρειας Δ.Δ. Ταγαράδων, του Δήμου 
Θέρμης, Νομού Θεσ/νίκης απεικονίζεται με στοιχεία Α, Β, 
Γ, Δ, Ε, Ζ, Α στο προσαρτημένο στην παρούσα Απόφαση 
μας διάγραμμα το οποίο αποτελεί αναπόσπαστο μέρος 
αυτής και έχει όρια: 

Βόρεια: Με το 633 κληροτεμάχιο. 

Νότια: Με το υπόλοιπο του 865 τεμαχίου (δασική 
έκταση). 

Ανατολικά: Με το υπόλοιπο του 865 τεμαχίου (δασική 
έκταση). 

Δυτικά: Με το υπόλοιπο του 865 τεμαχίου (δασική 
έκταση). 

Σκοποί της κήρυξης της ανωτέρω έκτασης ως αναδασω¬ 
τέας είναι η διατήρηση του δασικού χαρακτήρα αυτής, ο 
αποκλεισμός διάθεσής της για άλλη χρήση και η αποκατά¬ 
σταση της καταστραφείσας από εκχέρσωση δασικής βλά¬ 
στησης αποτελούμενης από πρίνο, (σε ποσοστό 40%). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2006 
Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΓΕΩΡΓΙΟΣ ΠΕΤΡΟΥ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικού; λόγου; στο σχεδιάγραμμα 
έγινε σμίκρυνση κατά ποσοστό % 


Ιυνοοεύει τπν με αριθ. 

— — 7λ£ 

~ απόφασή μος 
:ής Δασών 


ΔΙΑΓΡΑΜΜΑ 


Εποικιστικής έκτασης τμήματος του αριθ. 865 χέρσου που εκχερσώθι 
Δ.Δ Ταγαράδωντου Δ.Δ Θέρμης 



ΓΙΟΣ ΠΕΤΡΟΥ 
ΔΑΙΟΑΟΓΟΣ 

στην περιοχή του 


Εμβαδόν ΑΒΓΔΕΖΑ - 325 τ.μ 

Όρια έκτασης : 

Β: με το αριθ. 633 κληροτεμάχιο 

Ν: με το υπόλοιπο του αριθ. 865 τεμαχίου (δασική έκταση) 

Α: με το υπόλοιπο του αριθ. 865 τεμαχίου (δασική έκταση) 

Δ: με το υπόλοιπο του αριθ. 865 τεμαχίου (δασική έκταση) 



Απόσπασμα χάρτη Γ.Υ.Σ 
Κλίμακα 1: 50.000 


Απόσπασμα Χάρτη Διανομής 1932 
Αγροκτήματος Ταγαράδων 
Κλίμακα 1:101)00 


ΣΥΝΤΕΤΑΓΜΕΝΕΣ 
ΕΓΣΑ 86 

Α (416283.50,4480023.1 
Β 
Γ 

Δ (416306.94,4480022.53) 
Ε (416310.31,4480013.99) 
Ζ (416290.10,4480008.56) 


Διάγραμμα 
Κλίμακας 1: 1.000 


Θεσ/νικη 22 /6/06 


Η Συντάκτρια 

-Α/ 

$ΣΝΗ ΛΓΓΕλΙΑΟΙ 

; ”ηΟΓΟΣ | ΒΑΘΜΟ 



Θεσ/νίκη.. 

; Δασών Θεσ/νίκης 



ΓΙΟΙ ΠΕΤΡΟΥ 

ααςολογοι 

Αριθμ. 1525 (2) 

Τροποποίηση ρυμοτομικού σχεδίου πόλεως Καρδί¬ 
τσας στο Ο.Τ. 261Α-261γ-261δ στην οδό Αμερικής. 

Ο ΝΟΜΑΡΧΗΣ Ν. Α. ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν. δ/τος της 17.7.1923 (ΦΕΚ 223/ 
Α') «περί σχεδίων πόλεων κ,λ.π.», όπως μεταγενέστερα 
τροποποιήθηκε και συμπληρώθηκε και δη τα άρθρα 3 
και 70 αυτού. 

2) Τις διατάξεις του άρθρου 8 του ν. 3200/1955 (ΦΕΚ 
97/Α'). 

3) Τις διατάξεις του άρθρου 10 του ν. 3044/2002 (ΦΕΚ 
197/Α') σύμφωνα με το οποίο τροποποιήθηκε το άρθρο 
29 του ν. 2831/00 (ΦΕΚ 140/Α'). 

4) Τις διατάξεις του ν. 2218/94 (ΦΕΚ 90/Α') «περί ιδρύ- 
σεως Νομαρχιακής Αυτοδιοικήσεως κ.λ.π.», όπως μετα¬ 
γενέστερα τροποποιήθηκε και συμπληρώθηκε. 

5) Την υπ’ αριθμ. 2188/15.7.1994 (ΦΕΚ 908/Δ72.9.94) από¬ 
φαση Νομάρχου Ν. Καρδίτσας «περί αναθεωρήσεως του 
ρυμοτομικού σχεδίου της πόλεως Καρδίτσας». 

6) Την υπ’ αριθμ. 427/2005 απόφαση του Δημοτικού Συμ¬ 
βουλίου του Δήμου Καρδίτσας σύμφωνα με την οποία απο- 
φασίζεται η τροποποίηση του εγκεκριμένου ρυμοτομικού 
σχεδίου της πόλεως Καρδίτσας, στο Ο. Τ. 261° -261 γ - 261 δ 
με την επαναφορά της οδού Αμερικής στο εύρος των 8πι. 

7) Την υπ’ αριθμ. 15/2006 γνωμοδότηση του ΣΧΟΠ Ν. 
Α. Καρδίτσας, σύμφωνα με την οποία ομόφωνα γνωμο- 
δοτεί υπέρ της προτεινόμενης τροποποιήσεως. 

8) Το γεγονός ότι από τις κανονιστικές διατάξεις 
της παρούσας Αποφάσεως δεν προκαλείται δαπάνη 
εις βάρος του Δήμου Καρδίτσας, όπως και από το 
10544/05/24.2.2006 έγγραφο του Δήμου Καρδίτσας 
προκύπτει. 


Επειδή 

- Στα Ο. Τ. 216α-261γ-261δ, το προβλεπόμενο εύρος της 
οδού Αμερικής από το εγκεκριμένο ρυμοτομικό σχέδιο 
της πόλεως Καρδίτσας είναι 10πι, εύρος το οποίο εγκρί- 
θηκε με την αναθεώρηση του ρυμοτομικού σχεδίου, η 
ισχύς του οποίου άρχισε την 2.9.1994, ενώ μέχρι τότε 
ήταν 8πι, η δε διαπλάτυνση στα 10πι είχε σαν αποτέλε¬ 
σμα την ρυμοτόμηση νομίμως υφισταμένων κτισμάτων, 
για τον λόγο δε αυτό να μην είναι εφικτό να γίνουν 
προσθήκες ή οποιαδήποτε άλλη οικοδομική εργασία. 

- Η διάνοιξη της οδού Αμερικής στα αναφερόμενα 
οικοδομικά τετράγωνα στο εύρος των 1 Ογπ σήμερα είναι 
πρακτικά αδύνατη λόγω των υπέρογκων αποζημιώσεων, 
οι οποίες πρέπει να καταβληθούν για τα υφιστάμενα 
ρυμοτομικά κτίσματα. 

- Η οδός Αμερικής είναι σήμερα διανοιγμένη και δια¬ 
μορφωμένη στο εύρος των 8πι. 

Γί αυτό αποφασίζουμε: 

Τροποποιούμε το εγκεκριμένο ρυμοτομικό σχέδιο 
της πόλεως Καρδίτσας στο Ο. Τ. 261α-261γ-261δ ως 
εξής: 

- Μειώνεται το εύρος της οδού Αμερικής στα Ο. Τ. 261° 
- 261γ - 261δ στα 8πι, όπως στο ρυμοτομικό διάγραμμα 
το συνοδεύον την παρούσα απόφαση φαίνεται, για τους 
λόγους, οι οποίοι ανωτέρω αναφέρθηκαν. 

Η ισχύς της παρούσας αρχίζει από την ημέρα της 
δημοσιεύσεώς της στην Εφημερίδα της Κυβερνήσεως. 

Η απόφαση αυτή με το συνοδεύον ρυμοτομικό διά¬ 
γραμμα να δημοσιευθεί στην Εφημερίδα της Κυβερ¬ 
νήσεως. 

Καρδίτσα, 16 Ιουνίου 2006 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 

Αριθμ. Π18832/Α195/05 (3) 

Τροποποίηση ρυμοτομικού σχεδίου στο Ο.Τ. 157 
Δήμου Σαλαμίνας. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις του ν.δ. 17-7/16.8.1923 «περί σχεδίων 
πόλεων...» 

2. Το από 3.4.1929 π.δ. περί Γ.Ο.Κ. 

3. Την εγκύκλιο ΔΤΕ/δ/43511/161 /56/13.6.1988 (οδηγίες 
και προδιαγραφές για τροποποιήσεις, επεκτάσεις κλπ 
ρυμοτομικών σχεδίων). 

4. Τα υπ’ αριθμ. 17984/539/93,1115/21/94 και 16100/641/94 
έγγραφα μας προς Δήμους και Κοινότητες, σχετικά με 
τα στοιχεία των φακέλων που υποβάλλονται με προ¬ 
τάσεις τροποποιήσεων. 

5. Την υπ’ αριθμ. 75724/1151/83 (ΦΕΚ 767/Β/83) κοινή από¬ 
φαση Υπουργών Προεδρίας και Χ.Ο.Π. περί Ν.Σ.Χ.Ο.Π. 

6. Την υπ’ αριθμ. 131/05 απόφαση του Νομαρχιακού 
Συμβουλίου Πειραιά (ΦΕΚ 1787/Β/20.12.2005) περί τρο¬ 
ποποίησης Οργανισμού Εσωτερικής Οργάνωσης και 
λειτουργίας της Ν.Α. Αθηνών - Πειραιώς, Νομαρχιακού 
Διαμερίσματος Πειραιά. 

7. Το ν. 3044/2002 ΦΕΚ 197/Α/27.8.2002 «περί μεταφο¬ 
ράς Σ.Δ. άρθρο 29 ». 

8. Το από 8.7.1977 (ΦΕΚ 254/Δ/77) Δ/γμα ρυμοτομίας. 

9. Την υπ’ αριθμ. 227/2005 απόφαση του Δημοτικού 
Συμβουλίου Σαλαμίνος. 

10. Τα στοιχεία του φακέλου. 


11. Τα άρθρα 1, 3 και άρθρο 70 παρ. 1 του ν. δ/τος/17.7.23 
και του άρθρου 21 του Γ.Ο.Κ./1929 σύμφωνα με τα οποία, 
κάθε τροποποίηση πρέπει να κατευθύνεται από πολεο¬ 
δομικά κριτήρια και να αποβλέπει στη θεραπεία πολεο- 
δομικών αναγκών, τις οποίες εμφανίζει η οικιστική ανά¬ 
πτυξη και διαμόρφωση της πόλης στην εξέλιξή της. 

12. Το γεγονός ότι η προτεινόμενη προς θεσμοθέτηση 
πολεοδομική ρύθμιση τροποποίησης, α) εναρμονίζεται 
με την υπάρχουσα κατάσταση αυξάνοντας ταυτόχρονα 
το ποσοστό κοινοχρήστων χώρων της περιοχής β) δίνει 
πρόσωπο σε αποκλεισμένες ιδιοκτησίες. 

13. Την υπ’ αριθμ. Κ68/13.6.2006 γνωμοδότηση του 
Ν.Σ.Χ.Ο.Π., αποφασίζουμε : 

1. Την τροποποίηση του εγκεκριμένου ρυμοτομικού 
σχεδίου του Δήμου Σαλαμίνας στην περιοχή «Τσάμη», 
με την έγκριση τριών δρόμων που βρίσκονται εντός 
του Ο.Τ. 157 και τον χαρακτηρισμό τους ως πεζοδρό¬ 
μους, όπως ειδικότερα σημειώνονται στο τοπογραφικό 
διάγραμμα της τοπογράφου μηχ. Ρουμελιώτη Ιωάννας, 
που συνοδεύει την παρούσα. 

2. Από τις διατάξεις της απόφασης αυτής δεν προ¬ 
κύπτει δαπάνη σε βάρος του προϋπολογισμού του Δή¬ 
μου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιουνίου 2006 

Ο Νομάρχης 
ΓΙΑΝΝΗΣ ΜΙΧΑΣ 

Αριθμ. 2590 (4) 

Χαρακτηρισμός δρόμου Νενήτων - Γριδιών του Δήμου 
Ιωνίας, σαν μοναδικού δημοτικού 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1. Τον ν. 2218/1994 «περί ιδρύσεως Δεύτερου Βαθμού 
τοπικής Αυτοδιοίκησης». 

2. Τον ν. 2240/16.9.94 «περί συμπληρώσεως διατάξεων 
για την Νομαρχιακή Αυτοδιοίκηση». 

3. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Ν. Χίου που εγκρίθηκε με την 
με αριθμό 19/95 απόφασι του Νομαρχιακού Συμβουλίου 
Χίου και δημοσιεύθηκε στο ΦΕΚ 370 β/5.5.1995. 

4. Την υπ’ αριθμ. 12/11.1.1999 απόφαση Νομάρχη Χίου, 
περί μεταβίβασης αρμοδιοτήτων. 

5. Το π.δ/γμα 24/31.5.85 /ΦΕΚ 270 Δ, περί καθορισμού 
των όρων δόμησης γηπέδων σε περιοχές εκτός σχεδίου 
και εκτός οικισμού και ειδικότερα το άρθρο 1, παρ. 2β, 
εδάφιο τελευταίο αυτού. 

6. Την υπ’ αριθμ. 104/α.π. 34844/5574/27.4.1986 /Γ4 
εγκύκλιο ΥΠΕΧΩΔΕ, περί ανάγκης αναγνώρισης ακόμα 


και του μοναδικού δρόμου που συνδέει δύο οικισμούς. 

7. Την εγκύκλιο 13/30855/1219/1990/δνση Νομοθετικού 
έργου/ΥΠΕΧΩΔΕ. 

8. Την σύμφωνη γνώμη του Συμβουλίου Χωροταξίας 
Οικισμού και Περιβάλλοντος Ν.Α. Χίου, όπως εκφρά¬ 
στηκε στο πρακτικό του 2/2005 της συνεδρίασης της 
5.12.2005, θέμα 4°. 

9. Το γεγονός ότι η απόφαση μας αυτή δεν δημιουρ¬ 
γεί δαπάνες σε βάρος του Κρατικού Προϋπολογισμού, 
αποφασίζουμε: 

Αναγνωρίζουμε σαν μοναδικό Δημοτικό δρόμο που 
συνδέει τους οικισμούς Νενήτων και Γριδίων του Δήμου 
Ιωνίας, που ξεκινάει από τα Νένητα και καταλήγει στην 
παραλία των Γριδιών, κατ’ εφαρμογή των διατάξεων 
για την κατά παρέκκλιση των εκτός σχεδίων και εκτός 
οικισμών γηπέδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 9 Ιουνίου 2006 
Ο Νομάρχης 

ΠΟΛΥΔΩΡΟΣ ΛΑΜΠΡΙΝΟΥΔΗΣ 

